– Мы апрацоўваем 339 гектараў зямлі, – дзеліцца дырэктар Шчучынскага філіяла Антон Станіслававіч Салкевіч. – Для гэтага ў нас ёсць 6 трактароў, 2 “Амкадоры” і камбайн. Таксама ў наяўнасці 10 грузавікоў, з якіх 4 – са спецыяльнымі азотнымі ўстаноўкамі для транспартавання вадкага азоту. Таксама ёсць 2 аўтобусы і 4 легкавыя аўтамабілі. У наступным годзе ўвядзём у эксплуатацыю будынак для вырошчвання і адкорму буйной рагатай жывёлы на 200 галоў. Таму дадаткова возьмем у абарот яшчэ 129 гектараў зямлі. Ужо мадэрнізавалі лабараторна-тэхналагічны корпус, заасфальтавалі прылеглую тэрыторыю, устанавілі бардзюры. На гэта выдаткавалі амаль 500 тысяч рублёў. У бліжэйшы час плануем правесці рэканструкцыю вытворчых памяшканняў. Сярэдняя заработная плата ў нас перавышае 950 рублёў, таму праблем з кадрамі няма. А калі працоўны калектыў складаюць высокакваліфікаваныя спецыялісты, то і вытворчыя паказчыкі будуць высокімі!